<classify> KOCHA wa Mbeya City, Amri Said amesema kugundua udhaifu wa wapinzani wake Ndanda FC ndicho kilichowafanya kuibuka na ushindi kwenye mchezo wa Ligi Kuu Tanzania Bara uliochezwa Uwanja wa Samora Iringa juzi.Katika mchezo huo Mbeya City waliibuka na ushindi wa bao 1-0 lililofungwa na Kelvin John na kuwafanya kufikisha pointi 13 wakiwa kwenye nafasi ya 18 katika msimamo huku Ndanda wakisalia mkiani wakiwa na pointi tisa baada ya kucheza mechi 17.Akizungumza jana Amri alisema wapinzani wao waliingia uwanjani kwa mbinu ya kujilinda muda wote kwa kuacha wachezaji saba nyuma na kuweka mbele wachezaji wawili ambao walichoka.Kujua mbinu za wapinzani zilinisaidia kufanya mabadiliko na kupata bao la ushindi kwani toka wanaingia uwanjani Ndanda FC walikuwa wanajilinda kwa kupaki basi kwa kuchezesha wachezaji saba nyuma baada ya kugundua hivyo niliwachosha na kufanya mabadiliko yaliyotunufaisha, alisema Amri Naye kocha wa Ndanda FC, Abdul Mingange alikubali matokeo hayo na kudai kikosi chake kimepoteza mchezo huo kutokana na wachezaji wake kushindwa kuhimili mikikimikiki na kukosa uzoefu.Nimekubali matokeo lakini tulipoteza mchezo kutokana na kukosa uzoefu na kujikuta wanashindwa kuhimili upinzani wa Mbeya City lakini kwa sasa naenda kutengeneza kikosi kwa ajili ya kufanya vizuri kwa michezo inayokuja alisema Mingange.  <topic>: KITAIFA 